Վերապատրաստման ծրագրի ընթացքում ներկայացվել է ՄԿՈՒ հաստատություններում կարիերայի ուղղորդման առկա իրավիճակը, կարիերայի ստորաբաժանման ստեղծման խնդիրները, կարիերային վերաբերող տեղեկատվությունը, կրթությունը և խորհրդատվությունը, կարիերայի ուղղորդման իրականացման մոդելները, կարիերայի կենտրոնների նպատակներն ու գործառույթները, խորհրդատուների աշխատանքի բնութագիրը, ինչպես նաև նրանց է ներկայացվել «Մասնագիտական ուսումնական հաստատություններում կարիերայի կենտրոնների զարգացման» ուղեցույցի բովանդակությունը, կարիերայի ուղղորդման ոչ ֆորմալ թվով 10 դասընթացների անցկացման մեթոդաբանությունը, դասընթացավարի դերն ու պարտականությունները: Որպես վերապատրաստման ծրագրի ամփոփում, մասնակիցները կազմել են գործողությունների ծրագիր, որով և նախատեսվում է պլանավորել և իրականացնել կարիերայի ուղղորդման աշխատանքներն իրենց քոլեջներում: